Marea Britanie, clasificată de Germania ca "zonă de mutaţie a variantelor". Care sunt consecințele.
Germania clasifică Marea Britanie drept "zonă de mutaţie a variantelor" de coronavirus. Aceasta va avea drept consecinţă limitarea considerabilă a călătoriilor din Marea Britanie în Germania. Recomandarea Institutului Robert Koch va fi urmată automat de guvernul german.
Din cauza răspândirii variantei indiene a coronavirusului pe teritoriul său, Marea Britanie va fi clasificată, de duminică, de Germania ca zonă de mutaţie a variantelor, a indicat vineri institutul de sănătate publică Robert Koch, notează AFP.Aceasta va avea drept consecinţă limitarea considerabilă a călătoriilor din Marea Britanie în Germania. Toţi călătorii care vin din acest teritoriu vor fi supuşi unei perioade de carantină de două săptămâni, care nu poate fi scurtată chiar dacă testul este negativ, transmite Agerpres.Recomandarea Institutului Robert Koch va fi urmată automat de guvernul german.Prin urmare, începând de duminică, companiilor aeriene, de autobuze şi căi ferate li se va permite să transporte spre Germania numai cetăţeni germani sau persoane care locuiesc în ţară.